ประกาศกรมทะเบียนการค้าประกาศกรมทะเบียนการค้าเรื่องกำหนดลักษณะและคุณภาพของน้ำมันเตาพ.ศ.๒๕๔๔--------- อาศัยอำนาจตามความในมาตรา๒๕ วรรคหนึ่ง แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ อธิบดีกรมทะเบียนการค้าประกาศไว้ดังต่อไปนี้ ข้อ๑ ประกาศนี้เรียกว่า"ประกาศกรมทะเบียนการค้า เรื่อง กำหนดลักษณะและคุณภาพของน้ำมันเตา พ.ศ. ๒๕๔๔" ข้อ๒ประกาศนี้ให้ใช้บังคับตั้งแต่วันที่ ๑ กันยายน ๒๕๔๔ เป็นต้นไป ข้อ๓ให้กำหนดลักษณะและคุณภาพของน้ำมันเตา โดยแบ่งน้ำมันเตาออกเป็น ๒ ประเภท คือ (๑) ประเภท ก หมายถึงน้ำมันเตาซึ่งมีปริมาณกำมะถันสูง และ (๒) ประเภท ข หมายถึงน้ำมันเตาซึ่งปริมาณกำมะถันต่ำ น้ำมันเตาแต่ละประเภทตามวรรคหนึ่งแบ่งตามความหนืดออกเป็น ๕ ชนิด ข้อ๔ ภายใต้บังคับของข้อ ๗ลักษณะและคุณภาพของน้ำมันเตาแต่ละประเภทให้เป็นไปตามรายละเอียดแนบท้ายประกาศนี้ ข้อ๕ ภายใต้บังคับของข้อ ๖ น้ำมันเตาที่ผู้ค้าน้ำมันจำหน่ายหรือมีไว้เพื่อจำหน่ายเพื่อใช้เป็นเชื้อเพลิงสำหรับการประกอบกิจการใดๆในเขตพื้นที่กรุงเทพมหานคร จังหวัดสมุทรปราการ จังหวัดนนทบุรี จังหวัดปทุมธานี จังหวัดนครปฐมจังหวัดสมุทรสาคร จังหวัดชลบุรีจังหวัดระยอง จังหวัดเพชรบุรี จังหวัดสงขลาจังหวัดประจวบคีรีขันธ์ จังหวัดกระบี่ และจังหวัดภูเก็ตต้องเป็นน้ำมันเตาประเภท ข น้ำมันเตาที่ผู้ค้าน้ำมันจำหน่ายหรือมีไว้เพื่อจำหน่ายเพื่อใช้เป็นเชื้อเพลิงสำหรับการประกอบกิจการใดๆในเขตพื้นที่อื่นนอกจากเขตพื้นที่ที่กำหนดในวรรคหนึ่งจะเป็นน้ำมันเตาประเภท ก หรือประเภท ข ก็ได้ ข้อ๖ในกรณีที่สถานประกอบการที่ตั้งอยู่ในเขตพื้นที่ที่กำหนดในข้อ ๕ วรรคหนึ่งมีเครื่องมือและอุปกรณ์ซึ่งสามารถกำจัดสารเจือปนประเภทซัลเฟอร์ไดออกไซล์ (SulphurDioxide)ที่ระบายออกจากสถานประกอบการนั้นให้อยู่ในปริมาณที่ไม่เกินค่าที่กระทรวงอุตสาหกรรมได้กำหนดไว้น้ำมันเตาที่ผู้ค้าน้ำมันจำหน่ายหรือมีไว้เพื่อจำหน่ายเพื่อใช้เป็นเชื้อเพลิงสำหรับการประกอบกิจการในสถานประกอบการดังกล่าวจะเป็นน้ำมันเตาประเภทก ก็ได้ แต่ผู้ค้าน้ำมันนั้นต้องแจ้งเพื่อขอความเห็นชอบและได้รับความเห็นชอบจากอธิบดี ข้อ๗ลักษณะและคุณภาพของน้ำมันเตาที่ผู้ค้าน้ำมันจำหน่ายหรือมีไว้เพื่อจำหน่ายสำหรับการส่งออกไปนอกราชอาณาจักรหรือการนำไปใช้ในการอื่นนอกเหนือจากการใช้เป็นเชื้อเพลิงที่ให้ความร้อนโดยตรง เช่นการใช้ของเรือเดินสมุทร เป็นต้น จะไม่เป็นไปตามที่กำหนดในประกาศนี้ก็ได้แต่ผู้ค้าน้ำมันต้องแจ้งลักษณะและคุณภาพของน้ำมันดังกล่าวเฉพาะส่วนที่ไม่เป็นไปตามที่กำหนดในประกาศนี้เพื่อขอความเห็นชอบและต้องได้รับความเห็นชอบจากอธิบดี ข้อ๘ แบบแจ้งเพื่อขอความเห็นชอบตามข้อ๖ หรือข้อ ๗ ให้เป็นไปตามแบบนพ. ๔๐๓ ท้ายประกาศนี้ ข้อ๙การยื่นแบบแจ้งเพื่อขอความเห็นชอบตามข้อ ๖ หรือข้อ ๗ ให้ยื่นต่อสำนักน้ำมันเชื้อเพลิง กรมทะเบียนการค้า ข้อ๑๐ เมื่ออธิบดีให้ความเห็นชอบตามข้อ๖ หรือข้อ ๗ แล้ว กรมทะเบียนการค้าจะออกหนังสือรับรองการให้ความเห็นชอบตามแบบ นพ. ๔๐๔ให้แก่ผู้ค้าน้ำมันเก็บไว้เพื่อแสดงเป็นหลักฐานต่อพนักงานเจ้าหน้าที่ ข้อ๑๑ การให้ความเห็นชอบตามข้อ ๑๐ให้มีกำหนดระยะเวลาหนึ่งปีนับแต่วันที่ออกหนังสือรับรองหารให้ความเห็นชอบ ข้อ๑๒ในการจำหน่ายหรือมีไว้เพื่อจำหน่ายน้ำมันเตาตามข้อ ๖ หรือข้อ ๗ ผู้ค้าน้ำมันที่ได้รับความเห็นชอบตามข้อ ๑๐ต้องปฏิบัติตามเงื่อนไข ดังนี้ (๑) การเก็บ การขนส่งน้ำมันเตาตามข้อ ๖หรือข้อ ๗ ต้องเป็นไปตามรายละเอียดที่ผู้ค้าน้ำมันได้ระบุไว้ในแบบแจ้งเพื่อขอความเห็นชอบ ในกรณีที่ขนส่งโดยยานพาหนะ ผู้ค้าน้ำมันต้องดำเนินการดังนี้ (ก) สลักหลังตรงรายการที่กำหนดในรายละเอียดการสลักหลังซึ่งอยู่ด้านหลังสำเนาหนังสือรับรองการให้ความเห็นชอบตามข้อ ๑๐ทุกครั้งที่มีการขนส่ง และต้องเก็บไว้เป็นหลักฐานที่คลังน้ำมันเพื่อแสดงต่อพนักงานเจ้าหน้าที่ (ข)จัดทำสำเนาหนังสือรับรองการให้ความเห็นชอบตามข้อ ๑๐ ซึ่งได้ทำการสลักหลังตามรายการที่กำหนดในรายละเอียดของการสลักหลังตาม(ก) แนบไปกับใบกำกับการขนส่งทุกครั้งและส่งมอบให้ผู้ควบคุมยานพาหนะที่ใช้ในการขนส่งนำติดไปกับยานพาหนะเพื่อไว้แสดงเป็นหลักฐานต่อพนักงานเจ้าหน้าที่ (๒) การเพิ่มเติมหรือเปลี่ยนแปลงรายละเอียดใดๆเกี่ยวกับการเก็บการขนส่งน้ำมันเตาตามที่ผู้ค้าน้ำมันได้ระบุไว้ในแบบแจ้งซึ่งได้รับความเห็นชอบแล้วผู้ค้าน้ำมันต้องทำหนังสือแจ้งต่อกรมทะเบียนการค้าล่วงหน้าไม่น้อยกว่า ๑๕ วันนับแต่วันที่ประสงค์จะขอเปลี่ยนแปลงหรือเพิ่มเติม ประกาศณ วันที่ ๒๕ กรกฎาคม พ.ศ. ๒๕๔๔ อดุลย์วินัยแพทย์ อธิบดีกรมทะเบียนการค้า[ดูข้อมูลจากภาพกฎหมาย][รก.๒๕๔๔/พ๗๖ง/๙/๗ สิงหาคม ๒๕๔๔] อัมพิกา/แก้ไข ๑๐/๕/๒๕๔๕ A+B